3500 किलोमीटर लंबी पूर्वी अफ्रीकी दरार फैलती जा रही; नया समुद्र बनने की भी संभावना
Africa Continent Splitting Ocean Forming Possibility  कई रिपोर्ट्स में कहा गया है कि दुनिया का दूसरा सबसे बड़ा महाद्वीप- अफ्रीका दो हिस्सों में बंटने वाला है और इसकी शुरुआत होने लगी है।
कई रिपोर्ट्स में कहा गया है कि दुनिया का दूसरा सबसे बड़ा महाद्वीप- अफ्रीका दो हिस्सों में बंटने वाला है और इसकी शुरुआत होने लगी है। ऐसा इसलिए कहा जा रहा है क्योंकि रेड सी से मोजाम्बिक के बीच पूर्वी अफ्रीकी दरार (East African Rift) फैलती जा रही है। ये दरार 3500 किलोमीटर लंबी है।
साइंटिस्ट काफी साल पहले अफ्रीका महाद्वीप के एक बड़े हिस्से के टूटने की भविष्यवाणी कर चुके हैं। अब सवाल ये उठता है कि क्या वाकई अफ्रीका महाद्वीप दो हिस्सों में टूट जाएगा? इसका जवाब जानने के लिए टेक्टोनिक प्लेट्स, धरती की बहारी सतह के बारे में जानना होगा।
टेक्टोनिक प्लेट्स के टकराने से बढ़ रही पूर्वी अफ्रीका दरार 
अफ्रिका महाद्वीप में जो हो रहा है इसे समझने के लिए हमें धरती की डिजाइन को समझना होगा। दरअसल, धरती का लिथोस्फियर (क्रस्ट और मैंटल का ऊपरी हिस्सा) कई टेक्टोनिक प्लेटों में बंटा होता है। ये प्लेट्स अलग-अलग स्पीड से आगे बढ़ती जाती हैं। लिथोस्फियर के नीचे एस्थेनोस्फियर होता है और ये प्लेट्स एस्थेनोस्फियर के ऊपर सरकती रहती हैं। एस्थेनोस्फियर के बहाव और प्लेटों की बाउंड्री से पैदा हुए फोर्स इन्हें डायनैमिक बनाते हैं। ये डायनैमिक फोर्स टेक्टोनिक प्लेट्स को कभी-कभी तोड़ भी देती हैं। इससे धरती में दरार पैदा होती है।
आसान शब्दों में समझें- धरती बड़ी-बड़ी टैक्टोनिक प्लेट्स पर स्थित है। इसके नीचे तरल पदार्थ लावा है। ये प्लेट्स लगातार तैरती रहती हैं और कई बार आपस में टकरा जाती हैं। टकराने से कई बार प्लेट्स के कोने मुड़ जाते हैं और ज्‍यादा दबाव पड़ने पर ये प्‍लेट्स टूटने लगती हैं, जिससे दरार बन जाती है।
रिफ्ट के कारण महाद्वीप के दो टुकड़े हो जाएंगे
पूर्वी अफ्रीकी दरार (East African Rift) अफ्रीकी प्लेट को दो असमान भागों में बांटती है। जब लिथोस्फियर हॉरिजॉन्टल एक्पैंडिंग फोर्स (क्षैतिज विस्तारिक बल) के नीचे होता है, तो यह फैलकर पतली होगी, जिसे भू-गर्भीय भाषा में 'रिफ्ट' कहते हैं। रिफ्ट होने से आखिरकार ये हिस्सा टूटेगा।
रिफ्ट्स एक महाद्वीप के टूटने की शुरुआती प्रक्रिया है। अगर ऐसा हुआ, तो एक नया महासागर बेसिन के गठन का कारण बन सकता है। इसके पहले दक्षिण अटलांटिक महासागर के साथ ऐसा हो चुका है।
दरार फैलने से समुद्र का पानी इसमें भर​ने लगेगा 
पूर्वी अफ्रीकी दरार के बढ़ने का असर सोमालियन और नुबियन टेक्टोनिक प्लेट पर होगा। ये दोनों प्लेट्स इथियोपिया के अफार इलाके में मिलती हैं, जिससे 'Y' आकार की रिफ्ट बनती है। इथियोपिया के अफार इलाके का कुछ हिस्सा समुद्र तल से नीचे है। एक 20 मीटर चौड़ी जमीनी पट्टी इसको अलग करती है।
जैसे-जैसे दरार फैलती जाएगी, समुद्र का पानी इसमें भर जाएगा। इससे एक नया समुद्र बनेगा, जो सोमालियाई प्लेट को दूर धकेल देगा। इस तरह सोमालिया और साउथ इथोपिया अलग हो जाएंगे। फिर अफ्रीका बहुत छोटा हो जाएगा।
ये खबर भी पढ़ें...
अफ्रीका में सूखा पड़ने की आशंका 100% बढ़ी: ग्लोबल वॉर्मिंग से तापमान तेजी से बढ़ रहा, फसलें जल रहीं; जानवरों की भी मौत
क्लाइमेट चेंज की वजह से ईस्ट अफ्रीका में सूखा पड़ने की आशंका 100% बढ़ गई है। इसका खुलासा वर्ल्ड वेदर एट्रिब्यूशन (WWA) की रिपोर्ट में हुआ है। न्यूयॉर्क टाइम्स की रिपोर्ट के मुताबिक, WWA की रिपोर्ट में कहा गया है कि ढाई साल से अफ्रीका में एवरेज से कम बारिश हुई और ज्यादातर वक्त मौसम गर्म रहा। इस वजह से फसलें मुरझा गईं और जल गईं। कई जानवरों की मौत भी हो गई। पढ़ें पूरी खबर...